ddrg/super_eurlex huggingface dataset:
(79)

See osa projektist on seotud veotegevusega, mitte paberitootmisega. Investeering mõjutab seega eelkõige konkurentsi transporditurul. Asutamislepingu artiklis 73 on sätestatud, et asutamislepinguga on kokkusobilikud toetused, kui need vastavad transpordi koordineerimise vajadusele. Nõukogu 4. juuni 1970. aasta määrusega (EMÜ) 1107/70 (17) toetuste andmise kohta raudtee-, maantee- ja siseveetranspordile rakendatakse asutamislepingu artiklit 73. Nimetatud määruse artikli 3 lõike 1 punktis b on täpsustatud, et kuni infrastruktuurikulutuste jagamist reguleerivate ühiste eeskirjade jõustumiseni võivad liikmesriigid anda toetusi ettevõtjatele, kes peavad kandma nende poolt kasutatava infrastruktuuriga seotud kulutusi, mida teistel ettevõtjatel ei ole. Toetudes varasemale praktikale (18) leiab komisjon, et raudtee kõrvalteedega seotud kulutuste suhtes on võimalik kohaldada eespool nimetatut, sest ettevõtjad, kes pakuvad konkureerivaid transporditeenuseid, eriti autotransport, ei pea kandma samaväärseid infrastruktuurikulusid. Transpordivahendi muutmist loetakse käesoleval juhul asutamislepingu artikli 73 tähenduses koordineerimiseks. Komisjoni praktika kohaselt võib neil alustel ühisturuga kokkusobilikuks lugeda toetust, mille osatähtsus on 50 %. Lisaks on SEL tõestanud, et tegevuse jätkamiseks ei ole raudtee hädavajalik. Seega võib öelda, et toetus julgustab ettevõtjate investeerima. Seega on projekti selle osa toetusi võimalik asutamislepingu artikli 73 alusel põhjendada 4 432 000 euro ulatuses.
5.

EÜ asutamislepingu artiklist 225a ja Euratomi asutamislepingu artiklist 140b koostoimes Euroopa Kohtu põhikirja protokolli, mida on muudetud otsusega 2004/752/EÜ, Euratom, I lisa artikliga 3, tuleneb, et kohtuniku ametikohale kandideerijad peavad täitma järgmisi tingimusi: — nende sõltumatus peab olema väljaspool kahtlust, — nad peavad olema kohtunikuametisse määramiseks pädevad, — nad peavad olema liidu kodanikud. Kandidaatide tähelepanu juhitakse asjaolule, et lisaks nendele miinimumtingimustele võtab eespool nimetatud komitee eelkõige arvesse kandidaatide suutlikkust töötada kollegiaalses koosseisus paljurahvuselises ja mitmekeelses keskkonnas, samuti kohtuniku töökohustuste täitmiseks sobivate isiklike kogemuste laadi, ulatust ja kestust.
Hispaania esitatud teavet arvestades, on komisjon arvamusel, et abikava peab lisaks teistele eesmärkidele aitama väikese ja keskmise suurusega ettevõtetel kohaneda ühenduse uute kohustuslike normatiividega kolme aasta jooksul alates uute kohustuslike normatiivide vastuvõtmisest, soodustada investeeringuid ühenduse eeskirjade puudumisel ja soodustada investeeringuid, mis aitavad kaasa ühenduse normatiividest rangemate siseriiklike normatiividega kohanemisele. Abikava võimaldab abi 15 % ulatuses abikõlblike kulude brutoosatähtsusest, mis on kooskõlas ühenduse raamistikuga. Komisjon arvestab, et asjaomased investeeringud on kooskõlas ühenduse suuniste jaoga E.1.6. Veesaastusega seoses on investeeringud möödapääsmatud, et hoida mahajäetud kaevandustest välja voolava vee ringlust kontrolli all. Kõnealuste investeeringute eesmärgiks on lisaks teistele eesmärkidele hoida maa-alust põhjavett kontrolli all, vältida üleujutusi ja toetada kuivamisohuta veeringlust. Selline vesi peab vastama Hispaania õigusaktide kvaliteedinormidele. Komisjon arvestab, et investeeringukõlblike kulude määratluses on ette nähtud, et investeeringutega saavutatud eeliseid tuleb abi netoarvestuses arvesse võtta. See asjaolu on kooskõlas ühenduse suuniste punktiga 37. Kooskõlas nimetatud dokumendi punktiga 38 arvestatakse abikõlblikke kulusid saneeritud piirkondade potentsiaalse lisaväärtuse abil. Kaevanduste saneerimisega seoses piirduvad abikõlblikud kulud kaevanduste ekspluatatsioonikuludega, mille hulka kuuluvad personalikulud, kulud materjalidele, vajalike seadmete vananemise ja maa-aluse ekspluatatsiooniga eralduvate heitgaaside ja -vedelike keskkonda sattumise takistamise kulud, nagu ka ohtlikele kaevandustele juurdepääsu sulgemise kulud, et veeringlus ei saastuks, samuti kaevanduste jäätmehoidlate ja puistangualade elustamise kulud. Selles mõttes on abiandmise kord kooskõlas ühenduse suuniste punktiga 36.
(63)

Tegelikult, mis esiteks puudutab Duferco Investment’i 25 miljoni euro suurust sissemakset, siis kriipsutab komisjon alla, et see raha kanti viivitamatult üle Duferco Clabecq’ile pidevvalu ostmiseks (Carsid pidi kulutama veel […] miljonit eurot selle üleandmiseks Clabecq’ist) ja lisatud sisseseade jaoks. Isegi kui formaalsest vaatevinklist on tegemist kahe erineva ettevõttega erinevate aktsionäridega, leiab komisjon, et majanduslikust vaatenurgast võttes kuuluvad need ettevõtted Duferco kontserni ja selle asjaolu tõttu ei võta kontsern enda peale uut riski. See on niisama palju tõsi kui, et 2002. aasta 8. augustist kuulub ettevõttele Duferco Investment 94,09 % ettevõtte Duferco Clabecq kapitalist (vt punkt 6).
(11)

Madalmaade arvates tegutses ta kohandamiseeskirjade (BSE-kava) kohaselt. Komisjon kiitis need eeskirjad heaks ja need on asjassepuutuvate OECD eeskirjadega kooskõlas. Madalmaad osutavad, et BSE-kava ei välista abi kohandamist juhul, kui tegemist on mõne teise ELi liikmesriigi poolt antud abiga. Selle kohaselt on menetlustes võidud piisava kindlusega tõdeda, et Hispaania on tõepoolest abi andnud. Seepärast leiavad Madalmaad, et neil on õigus anda kohandatud abi ja et abisaajatel on õiguspärane ootus sellise abi andmisele.
(99)

Komisjon järeldab, et Prantsusmaa andis ebaseaduslikult abi summas 4 570 000 eurot, rikkudes lepingu artikli 88 lõiget 3. Selle abi hindamise põhjal järeldab komisjon, et see abi SORENI ümberkorraldamisabina on ühisturuga kokkusobimatu, sest see ei täida laevaehituse määruses ja ümberkorraldamise suunistes sätestatud tingimusi. Komisjon leiab siiski, et abi on osaliselt ühisturuga kokkusobiv investeeringuks antava regionaalabina laevaehituse määruse artikli 7 alusel ja koolitusabina koolitusabi määruse alusel. Juba tasutud summa (3 520 997 eurot) ja kokkusobiva summa (266 691 euros + 280 000 eurot = 546 691 eurot) vaheline vahe tuleb tagasi nõuda (2 974 306 eurot). Antud kokkusobimatu summa (4 023 309 eurot) ja tagasi nõudmisele kuuluva summa (2 974 306 eurot) vahelist vahet (1 049 003 eurot) ei tohi välja maksta,
(2)

Nõukogu 16. detsembri 2002. aasta direktiivis 2002/99/EÜ sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiueeskirjad (2) ning nähakse ette, et liikmesriigid peavad võtma meetmeid, tagamaks, et alates 1. jaanuarist 2005 tarnitakse inimtoiduks ettenähtud loomseid saadusi kolmandatest riikidest ainult siis, kui need vastavad kõnealuses direktiivis kehtestatud eeskirjadele.
(3)

Komisjon on kinnitanud, et RINAVE vastab kõigile eespool nimetatud direktiivi lisa kriteeriumidele peale nende, mis on sätestatud lisa osa “Üldnõuded” punktides 2 ja 3, kaasa arvatud artikli 4 lõikes 5 osutatud uued sätted.
(5)

On asjakohane, et Austria tegutseks kooskõlastava liikmesriigina, tagamaks et käesoleva otsuse kohaselt antava loa alusel tehtavate tarnete üldkogus ei ületaks käesoleva otsusega kehtestatud maksimumkoguseid.
(34)

Komisjon on seisukohal, et käesoleval juhul on õiguserikkumised väga tõsised. Komisjonile on teatamine koondumist käsitleva uurimise alus ja lähtepunkt. Teatamine mõjutab olulisel määral viisi, mille komisjoni valib juhtumi käsitlemiseks, ning uuritavaid valdkondi ja uurimise keskseid küsimusi. Ebaõige teabe tõttu tekib oht, et komisjon ei uuri ega analüüsi tehingu konkurentsimõju hindamiseks olulisi aspekte ning et komisjon teeb ebaõige või ebatäieliku teabe alusel eksliku lõppotsuse. Sama võib öelda seoses artikli 11 kohasele teabenõudele antud vastusega, milles jäeti esitamata õige teave, mistõttu ei saanud komisjon anda ühinemisele täielikku ja õiget hinnangut.
(51)

Komisjon ei nõustu Ühendkuningriigi väitega, nagu tuleks tootmisvõimsuse muutus arvutada üksnes vaadeldava projekti andmete põhjal ja PSA Euroopas paiknevaid tootmisvõimsusi arvestamata. Mootorsõidukitööstust käsitleva raamistiku kohaselt võrreldakse tasuvusanalüüsis ühesuguseid projekte, mis tähendab muuhulgas ühesuguse arvu sõidukite tootmiseks kavandatud projekte. Seetõttu on asjaolu, et vaadeldav projekt ei avalda mõju PSA summaarsele tootmisvõimsusele, küll õige, kuid ei oma tähtsust. Kuid nagu mootorsõidukitööstust käsitleva raamistiku lõike 3.2 punktis d selgelt öeldakse, on ülekatte analüüsi eesmärk välja selgitada investeeringuprojekti mõju konkurentsile, uurides selleks vaadeldava kontserni tootmisvõimsuste muutusi. Selleks on komisjon järjekindlalt võrrelnud kõnesoleva mootorsõidukitootja Euroopa tehaste summaarset tootmisvõimsust enne ja pärast projekti läbiviimist. Esitatud dokumentide põhjal suureneb PSA tootmisvõimsus märgatavalt uute tootmisrajatiste käikuandmisega Kolinis (suurendab PSA toodangut 200 000 auto võrra aastas) ja Trnavas (300 000 ühikut), ilma et oleks kavas teiste Euroopa tehaste tootmisvõimsusi vastavalt vähendada. Siit tulenevalt alandatakse tasuvusanalüüsil saadud piirkondlikku halvemustegurit 2 % võrra (artikli 87 lõike 3 punkti c alla kuuluvas piirkonnas paikneva investeeringuprojekti suur mõju konkurentsile), saades teguri lõplikuks suuruseks 10,44 %.
(6)

Nõukogu 22. detsembri 1993. aasta direktiiviga 93/119/EÜ loomade kaitse kohta tapmisel või surmamisel (7) sätestatakse, et kolmandast riigist imporditava lihaga peab lisaks terviseohutuse sertifikaadile olema kaasas tõend, mis kinnitab, et direktiivis viidatud loomad on tapetud tingimuste kohaselt, mis tagavad nende humaanse kohtlemise, mis on vähemalt samaväärne käesolevas direktiivis ettenähtuga. Selline kinnitus peaks sisalduma käesolevas otsuses toodud värske sealiha näidissertifikaadis.
1. Valged lahtrid: andmete esitamine on kohustuslik. Hinnanguid võib kasutada, kuid need peaksid põhinema empiirilistel andmetel ning neid tuleks selgitada metoodika kirjelduses. 2. Heledalt varjutatud lahtrid: andmete esitamine on kohustuslik, kuid ligikaudsed hinnangud on vastuvõetavad. 3. Tumedalt varjutatud lahtrid: andmete esitamine on vabatahtlik. 4. Käesolevas otsuses hõlmavad ringlussevõetud plastmaterjali andmed kõiki plastmaterjaliks taastoodetud materjale. 5. Veerg (c) hõlmab kõiki ringlussevõtu viise, kaasa arvatud orgaaniline ringlussevõtt, kuid mitte materjali ringlussevõtt. 6. Veerg (d) peab olema veergude (b) ja (c) summa. 7. Veerg (f) hõlmab kõiki taaskasutamise viise, välja arvatud ringlussevõtt ja energiakasutus. 8. Veerg (h) peab olema veergude (d), (e), (f) ja (g) summa. 9. Veerg (h)/veerg (a): taaskasutamis- või jäätmepõletusettevõtetes energia taaskasutamisena põletamise määr direktiivi 94/62/EÜ artikli 6 lõike 1 kohaldamisel 10. Veerg (d)/veerg (a): ringlussevõtu määr direktiivi 94/62/EÜ artikli 6 lõike 1 kohaldamisel: 11. Andmeid puidu kohta ei kasutata selleks, et hinnata, kuidas on täidetud direktiivi 94/62/EÜ (viimati muudetud direktiiviga 2004/12/EÜ) artikli 6 lõikes 1c sätestatud eesmärk võtta ringlusse iga pakendimaterjali massist vähemalt 15 %.
(138)

Ühendkuningriik väidab, et Gibraltari majandus on maksukonkurentsi põhjustatud šokkide poolt enamikest teistest haavatavam ja et ettevõtted ei pruugi suuta endale võimaldada lahkumist suurest liikmesriigist sama kergesti kui nad võivad lahkuda Gibraltarist. Siiski märgib komisjon, et selle hüpoteesi toetamiseks on esitatud vähe tõendusmaterjali ja juhul, kui see hüpotees on tõsi, viitab see sellele, et 15 % piir on osa mobiilse kapitali Gibraltaris hoidmiseks või sinna meelitamiseks kavandatud strateegiast, mis, arvestades territooriumi füüsilist piiratust, on tõenäoliselt suunatud finants- ja muudele teenustele. Sarnaselt viitab väide, et Gibraltari turul monopoolset või poolmonopoolset seisundit omavate kommunaalettevõtete maksustamises ei ole vaja regressiivset komponenti, sellele, et 15 % piiri sihtrühm on mobiilne kapital.
(2)

Rootsi esitas 2000. aastal mitmeaastase riikliku kampülobakteri jälgimisprogrammi, et taotleda ühenduselt rahalist toetust. Programmi eesmärk on anda hinnang levimuse ulatusele esmatoodetes ja toiduahelas ning tugevdada järk-järgult hügieenimeetmeid põllumajandusettevõtetes, et vähendada levimuse ulatust põllumajandusettevõtetes ja selle tulemusena kogu toiduahelas. Komisjon kiitis programmi heaks ja selle jaoks eraldati ühenduse rahaline toetus asjakohase ajavahemiku jooksul maksimummääraga neli aastat, et katta teatavad Rootsi kantud kulud ja koguda tehniliselt ja teaduslikult väärtuslikku teavet. Programmi alustatakse 1. juulil 2001. aastal.
(50)

Kreeka ametiasutused ei ole asjakohast teavet esitanud. Tõsiasi, et Kreeka on korduvalt komisjonile teatanud, et ta kohustub akti artikli 6 lõike 4 tervikuna tühistama, on piisavaks tõendiks, et ka seda meedet tuleb lugeda riigiabiks, mis ei sobi kokku ühisturuga.
(3)

Saksamaa ja Soome esitatud tehniline teave on võimaldanud komisjonil olukorda täpselt ja ulatuslikult analüüsida. Komisjon on koostanud kontrollipunktide tugevdamise abikõlblike programmide loetelu, milles märgitakse üksikasjalikult igale programmile kavandatud ühenduse rahalise toetuse suurus. Teabe on läbi vaadanud ka alaline taimetervise komitee.
(1)

Määruse (EMÜ) nr 3220/84 artikli 2 lõikes 3 on sätestatud, et searümpade liigitusskaala kindlaksmääramisel tuleb hinnata tailiha sisaldust kooskõlas statistiliselt tõendatud hindamismeetoditega, mille aluseks on searümba ühe või enama anatoomilise osa füüsilised mõõtmised. Liigitusmeetodite lubamine sõltub hinnangu statistilise vea maksimumhälbe järgimisest. See hälve määratleti komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artiklis 3.
Tootvas tööstuses, ehitustööstuses ja mäetööstuses fossiilsete kütuste põlemisel tekkivad heitkogused (välja arvatud söekaevandused ning nafta gaasi tootmine), sealhulgas elektrienergia ja soojuse tootmisega seotud põlemine (IPCC allikate kategooria 1A2). Tööstuses transpordile kasutatav energia ei peaks olema siin näidatud, see peaks olema transpordinäitajate juures. Käesolev sektor peaks hõlmama ka heitkoguseid, mille tekitajaks on maastikusõidukid ning muud tööstuses kasutatavad liikurmasinad.

Kõik tooted – toodang avalike ning omaks tarbeks tootjate soojusjõujaamade kaupa, PJ
(6)

Pärast katsete läbiviimist arvukate paisuvatest materjalidest mänguasjadega on Hispaania ametiasutused järeldanud, et mänguasjade mõõtmed võivad paisuda, kui need on vee all kauem punktis 8.14 sätestatud 24tunnisest ajavahemikust. Pidades silmas, et objektidel võib seedetrakti läbimiseks kuluda rohkem kui 24 tundi, ei pruugi katsemeetodi jaoks ettenähtud 24tunnine ajavahemik olla piisav kehalise vigastuse ohu kontrollimiseks olukordades, kus on alla neelatud väikseid mänguasju või nende osasid.
(120)

Laevatehased, kes said eelnevalt määratletud ebaseaduslikku abi, on praegu IZAR-i omanduses ja seega peaks IZAR selle ebaseadusliku abi hüvitama. Laevatehaste omanikuvahetus AESA-lt või SEPI-lt IZAR-ile ei tähenda, et abi tagasisaamine võiks olla asjasse puutuvate ettevõtete eelmise omaniku kohuseks. Põhjuseks on, et ettevõtted anti üle IZAR-ile mitte turutingimustes ja avatud ja läbipaistvate enampakkumiste kutsete teel, vaid ettevõtete ümberkorraldamise vormis sama grupi, SEPI sees sümboolse hinnaga. Kohus määras kahes hiljutises lahendis, (33) et niivõrd, kuivõrd ettevõtted ostetakse mittediskrimineerivates konkurentsitingimustes ja turuhinnaga (see tähendab suurima hinnaga, mida erainvestor oleks valmis ettevõtete eest maksma normaalsetes turutingimustes olukorras, milles nad hetkel on), eriti pärast seda, kui nad on saanud riigiabi, hinnati abielementi turuhinnaga ja arvestati ostuhinna sisse. Ainult sellistel asjaoludel ei saa pidada ettevõtteid, mille suhtes korraldati enampakkumised, eelise saajateks teiste turul osalejate suhtes. Seega ei saa neilt paluda, et nad maksaksid tagasi kõnesoleva abielemendi. Käesoleval juhul on asjaolude kirjeldusest ilmne, et need tingimused ei ole täidetud. Pealegi rõhutas kohus liidetud kohtuasjades C-328/99 ja C-399/00 Itaalia ja SIM 2 Multimedia SpA v komisjon, (34) lõige 38, et “osaluste müük ühes ebaseaduslikku abi saanud ettevõttes aktsionärilt kolmandale ei puuduta eeskirja, mis nõuab abi hüvitamist.” Antud juhul ostis Bazán/IZAR, mis kuulub riiklikule grupile SEPI, osalused ettevõtetes, mis moodustasid samuti osa SEPI grupist, ja tühistas need juriidiliste isikutena. Varem iseseisvate laevatehaste õigusjärglasena (nende aktsiaseltsi seisuses) on IZAR nüüd juriidilisest seisukohast abisaaja ning peab nendele laevatehastele antud abi tagasi saama.
(72)

Lõpuks täheldab komisjon, et Infineon on hetkel uurimise all seoses väidetava DRAM sektoris kartellis osalemisega […]. Komisjon on samuti teadlik, et Infineon on segatud vaidlusse seoses väidetava patendiõiguste rikkumisega Ameerika Ühendriikides. Nimelt esimene asjaolu võib avaldada olulist mõju eespool esitatud turuanalüüsile. Siiski ei ole veel kummaski meneltluses jõutud lõplikele järeldustele ning antud etapis ei ole võimalik võtta arvesse nende võimalikku mõju turul. Komisjon tuletab Portugali ametivõimudele meelde, et juhul kui teave, mille alusel järeldused tehti, osutub ebaõigeks vastavalt menetluse määruse artiklile 9 (16) või kui eespool nimetatud menetluste tulemusena leitakse hiljem, et väidetaval konkurentsiseaduste rikkumisel on oluline mõju, jätab komisjon endale täieliku õiguse hinnata turu olukorda uuesti uue analüüsi alusel ja vajadusel tühistada käesolev otsus.
(3)

Vastavalt direktiivi 2002/96/EÜ artikli 6 lõikele 5 võidakse töödelda ka väljaspool asjaomast liikmesriiki või ühendust, tingimusel et jäätmete vedu on kooskõlas nõukogu 1. veebruari 1993. aasta määrusega (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ja ühendusest väljaveo korral. (2) Elektri- ja elektroonikaseadmete jäätmeid teistesse liikmesriikidesse või selliste jäätmete kolmandatesse riikidesse töötlemiseks saatval liikmesriigil peaks olema lubatud arvestada eksporditud kogust direktiivi 2002/96/EÜ artikli 7 lõikes 2 kehtestatud eesmärkide saavutamisel tingimusel et jäätmed on kogutud eksportivas liikmesriigis.
(201)

Pärast kõikide asjaolude põhjalikku kaalumist on komisjon jõudnud seisukohale, et Interneti-otsemüügi lõpetamine aitab piisavalt hüvitada esinenud konkurentsi moonutusi. Ettevõtte andmete kohaselt sai MobilCom 2003. aastal juurde [...] uut klienti (koguarv), kellest [...] olid abonendid Interneti-otsemüügi kaudu. Kokku oli uute klientide koguarv 2003. aastal […], kellest […] olid abonendid. See tähendab, et 2003. aastal sai MobilCom 1 — 1,5 % klientide koguarvust ja umbes 2 % abonentidest oma Interneti-poodide kaudu. 2004. aastaks võib eeldada, et MobilCom saab Interneti-otsemüügist 2 — 5 % oma klientidest. Tõsiasi, et kinnioleku aja jooksul ei saa kliendid sõlmida otse MobilCom AGga või teiste kontserni ettevõtetega Internetis ühtegi uut mobiilsidelepingut (ettemaksuga/järelmaksuga), tähendab seda, et MobilComil piiratakse juurdepääsu järjest olulisemaks kujunevale turustuskanalile. Meetme tulemus konkurentidele on eelis, mille kohaselt külastavad kliendid ajutiselt pigem nende kodulehekülgi ja sõlmivad seal lepinguid.
(243)

Saksamaa ja pank lähtusid Berliner Banki eraldamise ühekordse toime hindamisel sellest, et see võõrandatakse iseseisva pangana, et maksimeerida pakkujate ringi. Arvestades tõsiasja, et Berliner Bank on praegu integreeritud Landesbank Berlini kui mitteiseseisev tegevusvaldkond või filiaal, tuleks see võõrandamise eesmärgil asutada iseseisva juriidilise isikuna. Panga andmetel on selleks nõutav esmaste omavahendite määr [...]* % riskipositsioonidest ja seega esmased omavahendid summas ligikaudu [...]* eurot, mille peaks andma BGB. Vaatamata tuumkapitalile [...]* eurot ootab pank müügitulu ainult [...]* kuni [...]* eurot. Komisjon peab sellist arvestust väga konservatiivseks. Netoomakapital on reeglina ainult üks pidepunktidest ettevõtte väärtuse hindamisel. Kui Berliner Banki tuumkapital peaks olema ligikaudu [...]* eurot, on see komisjoni arvates pigem ebatõenäoline, et müügitulu võib saada ainult [...]* kuni [...]* eurot. Arvestades tõsiasja, et Berliner Bankil on tugev kaubamärk ja kliendibaas, peaks müügitulu pigem olema võrdne esmase omakapitali väärtusega, mida pank käsitleb kuluna, või seda koguni ületama, ja seega BGB kohustust oluliselt suuremal määral vähendama. Aga isegi kui see komisjoni arvates mitte oodatavatel põhjustel erandkorras siinkohal teisti oleks, ei oleks sellisel juhul BGB poolt mõistlik võõrandada Berliner Bank iseseisva pangana. Kaubamärk, kliendid, muud jooksva äritegevuse varalised vahendid ja muud omavahendid on kõik positiivse väärtusega. Kui BGB usub, et ei saa müügiga tagasi isegi tema poolt just käsutusse antavat tuumkapitali, on loomulikult võimalik müüa Berliner Banki varalised vahendid nn Asset-Deal'i raames, mis peaks tähendama vähemalt positiivset müügitulemit, mis välistaks BGB kahjumi Berliner Banki müügist. See vähendaks oluliselt ühekordset negatiivset mõju [...]* eurot.
(12)

Väga tõsiste rikkumiste kategooria piires võimaldab tõenäoliste trahvide skaala kasutada ettevõtjate suhtes erinevat kohtlemist, et võtta arvesse rikkumise toimepanijate tegelikku majanduslikku suutlikkust kahjustada oluliselt konkurentsi, ning määrata trahvi suurus nii, et sellel oleks piisavalt hoiatav mõju. Akzo, kellele kuulub neist turgudest kokku rohkem kui 40 %ne osa, on suurim tootja ja tuleb seetõttu paigutada esimesse kategooriasse. Atofina ja Peroxid Chemie, kelle turuosad on umbes 20 %–25 %, tuleb teise kategooriasse. Perorsa, kelle turuosa on Euroopas alla 5 %, peaks jääma kolmandasse kategooriasse.
(113)

Kolmandaks ei tohi abi ühelt poolt maksta lennuettevõttele uue liini jaoks, mida see ettevõte hakkab teenindama juba stardiabi saanud endise liini asemel ja pärast selle liini teenindamise lõpetamist, kui kõik muu jääb endiseks ja lennujaamale ei too see abi ühtegi puhtalt positiivset mõju lennujaama asukohas vastuvõetavate reisijate arvu osas. Teiselt poolt ei tohi abi anda ka liini jaoks, mida lennuettevõte kindlustab teise liini asemel, mida ta teenindas varem mõnelt teiselt lennuväljalt, mis asus samaväärse majandusliku või rahvastikualase tähtsusega piirkonnas. Komisjon hindab, et on esmatähtis, et stardiabiga ei kaasneks toetuse ülepakkumine, näiteks selliste liinide ümberpaigutamise kaudu, kui suurim abisumma on juba antud. Selline praktika oleks nimelt vastuolus stardiabi eesmärgiga, mis on asjaomase lennuvälja arendamine vastavalt ühistele huvidele.
(7)

Hinnates avalikult teatavaks tehtud otsuseid, mis Ungari Vabariik on vastu võtnud alates nõukogu soovituse esitamisest vastavalt asutamislepingu artikli 104 lõikele 7 kuni soovituses osutatud tähtpäevani, on võimalik järeldada järgmist: — nõukogu antud soovituse järel võttis Ungari valitsus mitmeid täiendavaid meetmeid. Need keskendusid kulutuste poolele ning on aidanud oluliselt vähendada 2004. aasta eelarvepuudujääki võrreldes 2003. aastaga ning juhtida majanduskasvu soodsamasse ja jätkusuutlikumasse suunda. Võetud meetmed ei osutunud siiski piisavaks, et saavutada nõukogu soovituses sisalduvat 2004. aasta eelarvepuudujäägi piirmäära (4,6 % SKTst), mida eeldatavasti ületatakse märkimisväärsel määral, — 2005. aasta eelarves on teatatud mitmetest meetmetest, mille eesmärk on eelarvepuudujääki 2005. aastal veelgi vähendada, kaasa arvatud “erakorraline” reservpakett suurusega 0,5 % SKTst 2005. aasta piirmäära võimaliku ületamise katteks. Need meetmed ei ole siiski piisavad, et saavutada nõukogu soovituses sisalduvat eelarvepuudujäägi piirmäära (4,1 % SKTst), mida eeldatavasti ületatakse samuti märkimisväärsel määral, — Ungari ametivõimude seni võetud meetmed ei suuda ära hoida kõrvalekallet mais esitatud lähenemisprogrammis kavandatud korrigeerimiskavast. Sellega seoses on Ungari valitsuse jätkuvat kohustust korrigeerida ülemäärane eelarvepuudujääk 2008. aastaks vaja toetada otsustavate meetmetega eelarve edasiseks konsolideerimiseks ja struktuurireformide sihikindlamaks läbiviimiseks.